Coba jelasin Articles containing Korean-language text dari One Spring Night (drama Korea Selatan) dalam bahasa melayu dong

Lee Jeong-in (Han Ji-Min) adalah seorang pustakawan yang telah menjalin hubungan selama 4 tahun dengan pegawai bank, Kwon Gi-seok (Kim Jun-han). Manakala Yoo Ji-ho (Jung Hae-in) adalah seorang ahli farmasi dan seorang duda yang telah bergraduasi setahun di belakang Kwon Gi-seok dari universiti yang sama. Tidak banyak yang mereka tahu bahawa setelah bertemu satu sama lain, Ji-ho dan Jeong-in akan mula melihat cinta dan hubungan dalam perspektif baru.

Jeong-in bertemu Ji-ho di Farmasi Woori ketika dia pergi untuk membeli ubat untuk mengatasi mabuknya. Jeong-in mengatakan kepada Ji-ho bahawa dia dalam keadaan terburu-buru, jadi Ji-ho terus membuka ubat dan memberikannya sebelum sempat Jeong-in bayar. Namun, Jeong-In menyedari bahawa dia telah meninggalkan dompetnya di tempat rakannya malam sebelumnya. Ji-Ho menyuruhnya membayarnya kemudian, dan memberikan wang untuk teksi.

Ji-ho segera tertarik pada Jeong-in setelah pertemuan pertama mereka, dan dengan sengaja tidak memberi respons kepada teks Jeong-In sehingga dia harus membayarnya kembali secara peribadi dan bukannya memindahkan wang melalui perbankan dalam talian. Ketika Jeong-In akhirnya kembali ke farmasi, Ji-Ho telah menyatakan minat kepada Jeong-In, namun Jeong-In membalas dia hanya boleh menjadi kawan. Jeong-In memberitahu Ji-ho bahawa dia sedang menjalin hubungan, dan kemudian, dalam perbualan yang sama, Ji-ho mengakui dia adalah seorang bapa tunggal dengan seorang anak lelaki. Ibu bapa tunggal di Korea Selatan masih tidak disukai walaupun pendirian dan persepsi mengenai subjek itu sedang berubah menjadi lebih positif.  Sebagai seorang bapa tunggal yang masih muda, Ji-ho harus menghadapi stigma sosial ini dari hampir semua orang sepanjang drama ini. Orang awam, ibu bapa Jeong-in, dan juga rakan-rakannya memandang rendah akan Ji-Ho kerana status duda beliau. Satu-satunya orang yang tidak keberatan tentang status dirinya adalah Jeong-in.

Jeong-in menjalin hubungan jangka panjang dengan Gi-seok, dan kedua ibu bapa mereka telah mendesak mereka untuk berkahwin sejak sekian lama. Satu-satunya masalah adalah Jeong-In masih rasa tidak bersedia untuk komitmen sedemikian, dan dia juga tidak pasti sama ada dia mencintai Gi-seok. Setelah bertemu Ji-ho, Jeong-in mula merasa lebih ragu-ragu untuk berkahwin dengan Gi-seok.

Ji-ho dan Jeong-in menyedari betapa sukarnya untuk menjalin hubungan antara satu sama lain, jadi mereka berhasrat untuk membiarkan takdir untuk menetukan nasib mereka. Namun, ketegangan antara mereka berdua semakin berat kerana Ji-ho tidak dapat menafikan perasaannya terhadap Jeong-in dan Jeong-in berjuang untuk melupakan perasaannya terhadap Ji-ho. Sering kali Jeong-In menelefon Ji-Ho dan mahu bertemu dengannya tanpa alasan yang jelas. Setelah beberapa lama, Jeong-In memutuskan untuk mengikut gerak hatinya. Ji-ho dan Jeong-in harus membuat keputusan yang tidak selesa, dan masa depan mereka tidak pernah mudah kerana mereka membuktikan kepada ibu bapa mereka dan rakan-rakan mereka akan perasaan mereka.